En middelsstor til stor (hannene 27-59 millimeter), kraftig, matt, svart hjortebille, pronotums sider og bakkant og dekkvingene rødbrune eller gulbrune. Store hanner har kraftige, lange, krumme kjever med noen få tenner. Hodet er uten påfallende kjøler eller knøler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, rundet. Hunnen er mindre enn hannen, uten forstørrede kjever, svært blank, svart med mørkrøde kanter. Hodet er grovt og kraftig punktert.